gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7959, del 17-01-2017 (2016/10082)

Adjudicació I formalització del contracte número 313/2016. Obra de reforma del Centre d'Especialitats «L'Espanyoleto» de Xàtiva per a ubicació de la Unitat de Prevenció de Càncer de Mama.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10329


Data del document
:   16-12-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte d'obres

Adjudicació I formalització del contracte número 313/2016. Obra de reforma del Centre d'Especialitats «L'Espanyoleto» de Xàtiva per a ubicació de la Unitat de Prevenció de Càncer de Mama. [2016/10162]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública, Direcció General de Recursos Humans i Econòmics.  
b) Dependència que tramita l'expedient: Subdirecció General d'Infraestructures, Aprovisionament i Contractació. Servici d'Aprovisionament i Contractació.  
c) Número d'expedient: 313/2016.  
d) Adreça d'internet del perfil del contractant:   
https://contrataciondelestado.es/wps/portal/plataforma.  
   
2. Objecte del contracte  
a) Tipus: obra.  
Descripció de l'objecte: obra de reforma del Centre d'Especialitats «L'Espanyoleto» de Xàtiva per a ubicació de la Unitat de Prevenció de Càncer de Mama.  
b) Divisió de lots i número/nombre d'unitats: no.  
c) Acord marc: no pertoca.  
d) Sistema dinàmic d'adquisició: no pertoca.  
e) Mitjà de publicació de l'anunci de licitació: -  
f) Data de publicació de l'anunci de licitació: -  
  
3. Tramitació i procediment  
a) Tramitació: ordinària.  
b) Procediment: negociat sense publicitat.  
   
4. Valor estimat del contracte: 74.380,18 - (setanta-quatre mil tres-cents huitanta euros amb díhuit cèntims), IVA no inclòs,  
   
5. Pressupost base de licitació: 74.380,18 - (setanta-quatre mil tres-cents huitanta euros amb díhuit cèntims), IVA no inclòs; IVA de 15.619,84 - (quinze mil sis-cents dènou euros amb huitanta-quatre cèntims), import total de 90.000,02 - (noranta mil euros amb dos cèntims).  
   
  
6. Formalització del contracte  
a) Data adjudicació: 25 de novembre de 2016.  
b) Data de formalització del contracte: 12 de desembre de 2016.  
c) Contractista: Proena, SL. (S 10217756).  
d) Import d'adjudicació: 68.400,02 - (seixanta-huit mil quatre-cents euros amb dos cèntims) IVA exclòs; import de l'IVA 14.364,00 - (catorze mil tres-cents seixanta-quatre euros); import total de 82.764,02 - (huitanta-dos mil set-cents seixanta-quatre amb dos cèntims).  
   
  
València, 16 de desembre de 2016.- El director general de Recursos Humans i Econòmics. Justo Herrera Gómez.
Diari Oficial de la Generalitat Valenciana


Sumari del DOGV 8092, del 26-07-2017 (2017/5921)

Notificació de la sentència dictada en el judici verbal número 584/2016.
------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5921


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 584/2016. [2017/5921]  
Miguel Ángel García Herrera, secretari del Jutjat de Primera Instància número 7 de València, faig saber que en aquest jutjat se segueix el procediment de judici verbal número 584/2016, a instàncies de Rocío de los Ángeles Gómez Escrihuela, en nom i representació de Felipe Fuentes González i Mapfre, SA, contra Salifu Drammeh, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat, Salifu Drammeh, en parador ignorat.  
La part dispositiva de la indicada interlocutòria, literalment, és com segueix:  
  
«Sentència número 89/2017  
València, 18 d'abril de 2017  
Dispositiva  
Estime la demanda interposada per la procuradora María Ángeles Gómez Escrihuela, en nom i representació de Felipe Fuentes González, i condemne Salifu Drammeh, en situació processal de rebel·lia, a pagar la quantitat de 2.259,95 euros i al pagament d'un interés anual igual al de l'interés dels diners, a comptar des del dia 30 de març de 2016.  
  
I condemne Salifu Drammeh a pagar les costes causades.  
  
Notifiqueu aquesta resolució a les parts, així com que no és susceptible de recurs.  
Expediu un certificat d'aquesta sentència, uniu-la a les actuacions i incorporeu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I perquè valga de notificació de la interlocutòria, expedisc aquest edicte.  
  
València, 14 de juny de 2017.- El secretari judicial: Miguel Ángel García Herrera.
Diari Oficial de la Generalitat Valenciana


Sumari del DOGV 7962, del 20-01-2017 (2017/63)

Informació pública de la modificació puntual número 6 del Pla general.
----------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/63


Organisme emissor
:   Ajuntament d'Alfarrasí

Tipus de document
:   Anunci

Informació pública de la modificació puntual número 6 del Pla general. [2017/63]  
Mitjançant Acord del Ple de data 22 de desembre de 2016, s'ha aprovat inicialment la modificació número 6 del Pla general d'Alfarrasí i d'acord amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes per termini de 45 dies, a comptar des de l'endemà de la publicació del present anunci en el Diari Oficial de la Generalitat Valenciana.  
  
Durant el termini esmentat qualsevol interessat podrà examinar-la a les dependències municipals i en l'adreça electrònica www.alfarrasi.es, per a formular les al·legacions que estime pertinents.  
  
  
Alfarrasí, 2 de gener de 2017.- L'alcalde: Federico Vidal Martínez.
Diari Oficial de la Generalitat Valenciana


Sumari del DOGV 8029, del 28-04-2017 (2017/2917)

Notificació de la sentència dictada en el judici sobre delictes lleus número 11/2016.
-------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2917


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el judici sobre delictes lleus número 11/2016. [2017/2917]  
Judici sobre delictes lleus número 000011/2016-P  
Esther Francisca Calero Navarro, lletrada de l'Administració de justícia del Jutjat de Primera Instància i Instrucció número 1 de Moncada, faig saber que en aquest tribunal es tramita el procediment judici sobre delictes lleus número 11/2016, seguit a instàncies de Francisco Javier Sevilla Bermúdez contra Vanesa Mesa Rico, en què s'ha dictat sentència en data 14 de setembre de 2016.  
Per a la notificació, el demandat haurà de comparéixer dins del termini de cinc dies des que es publique aquest edicte a la secretaria d'aquest jutjat siti a Moncada (València), carrer de Lepant, número 78. Si no hi compareix, s'entendrà notificada l'esmentada sentència en la data d'aquesta publicació.  
I atés que la demandada, Vanesa Mesa Rico, es troba en parador desconegut, expedisc aquest edicte a fi que li valga de notificació de forma legal.  
  
Moncada, 4 d'abril de 2017.- La lletrada de l'Administració de justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 7966, del 26-01-2017 (2017/538)

Resolució de 17 de gener de 2017, de la Direcció General d'Obres Públiques, Transport i Mobilitat, per la qual es sotmet al tràmit d'informació pública l'Avantprojecte de llei, de la Generalitat, de seguretat ferroviària.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7966

Data del DOGV
:   26-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/538


Data del document
:   17-01-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * cooperació administrativa

Resolució de 17 de gener de 2017, de la Direcció General d'Obres Públiques, Transport i Mobilitat, per la qual es sotmet al tràmit d'informació pública l'Avantprojecte de llei, de la Generalitat, de seguretat ferroviària.  
  
 [2017/538]  
D'acord amb el que estableixen l'article 42 de la Llei 5/1983, de 30 de desembre, del Consell, i l'article 45 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat, i en virtut de les atribucions conferides per l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Sotmetre al tràmit d'informació pública l'esborrany d'Avantprojecte de llei de la Generalitat, de seguretat ferroviària.  
El termini per a la presentació d'observacions serà de 15 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana.  
Llocs d'exposició:  
- Adreça d'internet:  
http://www.habitatge.gva.es/ca/anteproyectos-de-ley-o-proyectos-de-decreto-legislativo  
- Direcció General d'Obres Públiques, Transport i Mobilitat, carrer de Castán Tobeñas número 77, torre 1, 46993 València, en horari de 09.00 a 14.00 h, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades s'han de formular per mitjà d'un escrit dirigit a aquesta direcció general, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de gener de 2017.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8112, del 24-08-2017 (2017/6936)

Notificació de la sentència dictada en el judici verbal número 274/2013.
------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6936


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 274/2013. [2017/6936]  
Part demandant: Helvetia, SA.  
Part demandada: Lucía Sánchez García i Compañía de Seguros Axa.  
En el judici a què es fa referència, seguit en aquest jutjat, s'ha dictat la sentència de data 1 de febrer de 2017, en què s'ha ordenat notificar a Lucía Sánchez García, i atés que han resultat negatives les gestions realitzades per a conéixer el domicili o la residència habituals de la part demandada, li faig saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.  
  
De conformitat amb el que disposa la Llei orgànica 15/1999, de 13 desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial, i no n'és permesa la transmissió o comunicació pública per qualsevol mitjà o procediment, les quals han de ser tractades exclusivament per als fins propis de l'Administració de justícia.  
El contingut de l'edicte s'ajusta al que disposa la Instrucció número 6/2012, de la Secretaria de l'Administració de Justícia.  
I a fi que valga de notificació de forma deguda a Lucía Sánchez García, expedisc aquest edicte.  
  
Torrevieja, 29 de juny de 2017.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 8078, del 06-07-2017 (2017/6100)

DECRET 84/2017, de 30 de juny, del Consell, de nomenament de registrador per a proveir Registre de Béns Mobles de València.
---------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/6100


Data del document
:   30-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

DECRET 84/2017, de 30 de juny, del Consell, de nomenament de registrador per a proveir Registre de Béns Mobles de València. [2017/6100]  
El Reial decret 195/2017, de 3 de març, pel qual es modifica la demarcació Dels registres de la propietat, mercantils i de béns mobles, va aprovar una nova demarcació registral que afecta diversos registres existents a la Comunitat Valenciana.  
El Registre Mercantil i de Béns Mobles de València/València IV ha sigut objecte de concurs especial, havent exercitat la seua titular l'opció que l'esmentat reial decret li reconeixia.  
Per tot això, i d'acord amb el que disposen els articles 58 de l'Estatut d'Autonomia de la Comunitat Valenciana i 33.2 de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, i amb la deliberació prèvia del Consell, en la reunió de 30 de juny de 2017,  
  
  
DECRETE  
  
Nomenar, per a proveir el Registre de Béns Mobles de València, d'acord amb l'opció manifestada, Luis Orts Herranz, registrador de Mercantil i de Béns Mobles de València/València IV.  
  
València, 30 de juny de 2017  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8052, del 31-05-2017 (2017/4731)

RESOLUCIÓ de 26 de maig de 2017, per la qual es publica el resultat del concurs per a la provisió d'una plaça de professorat contractat doctor en l'àrea de coneixement de Física Aplicada del Departament de Física.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/4731


Data del document
:   26-05-2017

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 26 de maig de 2017, per la qual es publica el resultat del concurs per a la provisió d'una plaça de professorat contractat doctor en l'àrea de coneixement de Física Aplicada del Departament de Física. [2017/4731]  
Per la Resolució del Rectorat de la Universitat Jaume I de Castelló de data 15 de març de 2017 (DOGV 28.03.2017), es va convocar el concurs mencionat.  
D'acord amb la proposta formulada per la Comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què al·ludeix l'article 15.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I.  
Aquest Rectorat, d'acord amb les competències conferides per la legislació vigent, resol:  
  
Contractar, en règim laboral amb caràcter indefinit, a Elena Mas Marzá, amb DNI 89503597S, com a professora contractada doctora en l'àrea coneixement de Física Aplicada, del Departament de Física.  
  
Contra aquesta resolució, que posa fi a la via administrativa, la persona interessada pot interposar un recurs contenciós administratiu, davant del Jutjat Contenciós Administratiu de Castelló, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
No obstant l'anterior, es pot interposar un recurs de reposició davant del rector en el termini d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següent de la Llei 39/2015, d'1 de octubre, del procediment administratiu comú de les administracions públiques.  
  
  
Castelló de la Plana, 26 de maig de 2017.- El rector: Vicent Climent Jordà.
Diari Oficial de la Generalitat Valenciana


Sumari del DOGV 8052, del 31-05-2017 (2017/4735)

Informe ambiental i territorial estratègic de la modificació puntual número 38 del PGOU. Resolució d'Alcaldia número 1359/2017.
-------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4735


Data del document
:   24-05-2017

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme
    * administració local

Informe ambiental i territorial estratègic de la modificació puntual número 38 del PGOU. Resolució d'Alcaldia número 1359/2017. [2017/4735]  
Vist el document inicial estratègic presentat pels serveis tècnics municipals en relació amb la modificació puntual número 38 del PGOU, en compliment de l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP); i valorant l'òrgan promotor que resultava d'aplicació el procediment simplificat per a la seua tramitació.  
  
Havent sotmés el dit document inicial a consulta d'administracions afectades i persones interessades, en compliment de l'article 51 de l'esmentada llei.  
Havent sigut emés un informe favorable per part de la policia local, segons consta en l'expedient, i havent transcorregut el termini establit perquè les associacions notificades es pronunciaren respecte d'això sense que hagen remés cap aportació al document.  
Aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 38 del PGOU, de conformitat amb els criteris de l'annex VIII de la LOTUP, corresponent continuar la seua tramitació conforme a l'article 57 de la LOTUP.  
  
Segon. Fer saber als interessats que contra la present resolució, per no ser un acte definitiu en la via administrativa, no pot interposar-se cap recurs, sense perjudici que puguen utilitzar-se els mitjans de defensa que al seu dret estimen pertinents, la qual cosa es fa pública perquè se'n prenga coneixement i perquè tinga els efectes oportuns.  
  
Tercer. Publicar aquesta resolució en el Diari Oficial de la Generalitat Valenciana.  
  
Quart. De conformitat amb l'article 51.7. de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aquest diari, no s'haguera procedit a aprovar la modificació del pla en el termini màxim de quatre anys des de la seua publicació.  
  
La Vall d'Uixó, 24 de maig de 2017.- L'alcaldessa presidenta: Tania Baños Martos.
Diari Oficial de la Generalitat Valenciana


Sumari del DOGV 8042, del 18-05-2017 (2017/4240)

Extracte de la Resolució de 15 de maig de 2017, del rector, per la qual es convoquen les Beques UPV-IVACE. Convocatòria 2017.
-----------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4240


Data del document
:   15-05-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 15 de maig de 2017, del rector, per la qual es convoquen les Beques UPV-IVACE. Convocatòria 2017. [2017/4240]  
BDNS (identif.): 346903.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria; el text complet es pot consultar a la base de dades nacional de subvencions:  
http://www.pap.minhap.gob.es/bdnstrans/index  
   
Primer. Beneficiaris  
Podran participar:  
Els estudiants de la Universitat Politècnica de València (UPV), que complisquen els requisits exigits en les bases.  
   
Segon. Finalitat  
L'objecte d'aquesta convocatòria és atorgar 3 ajudes econòmiques de 3.600 - bruts als estudiants de la UPV per a la realització de pràctiques en empreses en l'Institut Valencià de Competitivitat Empresarial (IVACE), d'acord amb les ofertes detallades en l'annex.  
  
   
Tercer. Bases reguladores   
Accessibles en:  
http://www.upv.es/contenidos/SIEPRACT/infoweb/siepract/info/934381normalc.html  
   
Quart. Import  
La present convocatòria es finançarà amb càrrec a la partida pressupostària 815185456 422 40713 per un import màxim de 22.000 - (vint-i-dos mil euros) amb càrrec al pressupost de l'oficina gestora del Servei Integrat d'Ocupació, Servei dependent de la Direcció Delegada d'Ocupació i Emprenedoria (De2), aplicables a l'exercici 2017 de la UPV.  
   
  
Cinqué. Termini de presentació de sol·licituds  
Termini inscripció des del 15.05.2017 fins al 26.05.2017  
  
València, 15 de maig de 2017.- El rector: Francisco José Mora Mas.